ניק קוליוחין

ניק קוליוחין (ברוסית: Никита Валерьевич Кулюхин או Ник Колехин; נולד ב-7 בנובמבר 1983) הוא עיתונאי ישראלי. כתב מגזין וצלם בסוכנות הידיעות שינחואה, מאז שנת 2018. עד ראשית 2016 שימש כתב לענייני איכות הסביבה, מדע וטכנולוגיה של חדשות 10 ועוזר לעורך מהדורת החדשות המרכזית של ערוץ 10. בשנים 2011–2012 היה דובר של יחידת סמך במשרד ראש ממשלה תחת בנימין נתניהו. ב-2018 נחשף ב שקוליוחין מפרסם כתבות בכלי תקשורת ישראליים עבור כלי תקשורת ישראליים אחרים שמעוניינים בכתבה ממומנת בלי להיחשף כמממני הכתבות. בפברואר 2024 נחשף שסדרת כתבות וראיונות פרו-רוסיים במימון ובשליחות גוף רוסי פורסמו באתר וואלה ובעיתון הג'רוזלם פוסט, שניהם בקבוצת התקשורת של אלי עזור כאשר קוליוחין היה העיתונאי שחתום על הכתבות. ביולי של אותה שנה פורסם שגם ערוץ 13 שיתפו פעולה עם הגוף הרוסי ובחרו בניק קוליוחין להיות הפרזנטור של סדרת הכתבות שפרסם הערוץ בבעלות לן בלווטניק.

ביוגרפיה
קוליוחין נולד בשנת 1983 במוסקבה. בשנת 1992 עלה עם משפחתו לישראל. שירת בצה״ל בסדיר ובמילואים כלוחם ומדריך קרב מגע ביחידת יהל"ם. לאחר השחרור מצה"ל נרשם בשנת 2007 ללימודי תואר ראשון בחוג לקולנוע וטלוויזיה באוניברסיטת תל אביב וללימודי עיתונאות בבית הספר לעיתונות כותרת. במהלך לימודיו השתלב בעולם התקשורת, תחילה בערוץ 2 ולאחר מכן בערוץ 10.

בשנים 2008–2010 עבד ב"רשת", זכיינית ערוץ 2, בתפקידי תוכן ועריכה. בין היתר יצא לשטח להכין כתבות עבור התוכנית "אנשי היום". היה כתב ספורט באתר ONE ובמשך תקופה קצרה שימש כתחקירן בחדשות השבת של ערוץ 10. בשנים 2010–2011 היה כתב טלוויזיה בחדשות HOT באזור המרכז ששודרו בערוץ 3. בשנים 2011–2012 עבד במשרד ראש הממשלה, שם שימש כדובר של סגנית שר ושל יחידת סמך שאחראית על ניצולי השואה והאזרחים הוותיקים.

בשנת 2012 חזר לחדשות ערוץ 10 בתפקיד כתב שטח, תחילה בדסק הפוליטי ולאחר מכן בדסק הפלילי.

החל משנת 2014 החל במקביל גם לעשות משמרות של עוזר עורך המהדורה המרכזית של הערוץ 10, ובתחילת שנת 2015 קיבל מינוי של כתב לענייני איכות הסביבה ומדע של ערוץ 10. בשנת 2016 פוטר קוליוחין מעבודתו בערוץ 10. בשנת 2018 קוליוחין החל להכין כתבות באנגלית לסוכנות הידיעות הבינלאומית הגדולה בעולם שינחואה שמשמשת ככלי התקשורת הרשמי של סין.

בפברואר 2026 הורד קוליוחין ממטוס כנף ציון על ידי שירות הביטחון הכללי ולא הורשה להצטרף לטיסתו של ראש הממשלה בנימין נתניהו לפגישה עם נשיא ארצות הברית דונלד טראמפ, "מטעמים בטחוניים".

פרסומים עיתונאיים עיקריים
במהלך עבודתו בחדשות ערוץ 10, השיג ראיון עם בת הערובה שניצלה ממסע הרצח בסניף בנק הפועלים בבאר שבע.

בחודש מרץ של שנת 2014 טס לאיסטנבול שבטורקיה. חדר בזהות בדויה לבית חולים שבו פעלה רשת בינלאומית לסחר באיברים, הרשת פיתתה נערות בנות 18 מישראל להגיע לטורקיה על מנת לקצור את האיברים שלהן תמורת עשרות אלפי שקלים. קוליוחין תיעד את אנשי המאפיה בבית החולים. החומרים ששודרו במהדורה המרכזית של ערוץ 10, ולאחר מכן האינטרפול עצר את סוחרי האיברים והם נידונו למאסר.

בחודש יולי של שנת 2015 שודרו לאורך שבוע שלם במהדורה המרכזית של ערוץ 10 כתבות של קוליוחין, בהן הוצג תיעוד בלעדי שהוא הביא ממשחטת העופות של זוגלובק ביישוב שלומי. בתיעוד נראו העובדים מתעללים בצורה אכזרית בעופות שמיועדים לשחיטה. בעקבות התחקיר משרד החקלאות סגר את המשחטה באופן זמני, והקים מרכז בקרה ופיקוח ארצי, במסגרתו יותקנו מצלמות בקרה בכל המשחטות ובתי המטבחיים בישראל.

 פרסום תוכן שיווקי ללא גילוי נאות 
ב-2018 פרסם קוליוחין כתבה בערוץ 10 נגד המרכז לנפגעי כתות. הכתבה הורדה מהאתר לאחר מספר שעות עקב "טעות שנבעה מאי-הצגת התמונה המלאה... משהתבררו מספר פרטים אקוטיים לגביה, שלא נמסרו בתחילה". בשיחה עם אתר "העין השביעית" הודה קוליוחין כי קיבל תשלום עבור קידום הכתבה: .

בנובמבר 2023 כלי התקשורת וואלה! וג׳רוזלם פוסט פרסמו סדרת כתבות "העולם בוער עם העיתונאי הבינלאומי ניק קוליוחין" וראיונות עם מסרים שצריך לסיים את המלחמה בין רוסיה למערב מכיוון שיש בה רק מפסידים מכל הצדדים. בכתבות הוסתרה העובדה שהכתבות ממומנות על ידי ארגון רוסי שביקש מאתרי החדשות הישראליים לקדם את המסרים האלה. בשיחה עם העין השביעית אישר קוליוחין כי באחד הביקורים שלו ברוסיה נפגש עם נציגים מ"ארגון של עיתונאים רוסים" בשם "הפלטפורמה לתקשורת בין רוסיה לאיחוד האירופי" (Russia-EU Communication Platform), שפנו אליו והציעו לו לשתף פעולה. . 

ביולי 2024 פרסם ה-INSS מחקר שממנו עלה כי כתבותיו של קוליוחין קודמו כחלק ממבצע השפעה רוסי בשם דולפגנגר.

תביעת לשון הרע
באוקטובר 2025 פסק בית-משפט השלום בתל אביב-יפו שעל קוליוחין ודנית ליטאי לשלם 755,633 ש"ח לחברת אקומיוניטי – תאגיד חברתי למחזור פסולת אלקטרונית בע"מ, לאחר שזו הגישה תביעת לשון הרע נגדם. על פעילותו של קוליוחין בפרשה זו אמר השופט: "לא עיתונאות ייקרא למלאכתו של הנתבע בפרשה זו, אף לא דבר-מה קרוב לכך."

קישורים חיצוניים
 ניק קוליוחין, באתר חדשות 13
 ניק קוליוחין, באתר אידיבי
 כתבות של ניק קוליוחין כפי שמופיעות בגוגל ניוז, באתר גוגל חדשות
 מאגר הכתבות של ניק קוליוחין, באתר Muck Rack

הערות שוליים

קטגוריה:ערוץ עשר: שדרנים, שחקנים ומנחים
קטגוריה:כתבים ישראלים לענייני איכות הסביבה
קטגוריה:בוגרי אוניברסיטת תל אביב
קטגוריה:בוגרי כותרת - בית ספר לעיתונאות ולתקשורת
קטגוריה:ישראלים שנולדו ב-1983